I [[januar]] [[2014]] begyndte den ''Nationale Anti-korruptions Kommission'' (NACC) at undersøge Yinglucks rolle i ordningen og undersøge om hun havde begået forsømmelighed. I [[maj]] blev hun er tvunget til at træde tilbage som premierminister, efter at Thailands forfatnings[[domstol]] fandt hende skyldig i magtmisbrug i anden anledning. Nogle måneder senere fjernede [[militær]]et, hvad der var tilbage af hendes regering, ved et [[statskup]] den [[22. maj]], nationens 18. [[militærkup]] siden [[enevælde]]ts afskaffelse i [[1932]]. I januar [[2015]] anklages hun efter en af militæret støttet lov for [[korruption]], i forhold til sin rolle i ris-støtteordningen, hvilken samtidig effektivt forbød hende deltagelse i [[politik]] i en periode på fem år, samtidigt påbegyndtes en retssag mod hende. Hun erklærede sig uskyldig og blev løsladt under sagen mod en [[kaution]] på 30 mio. baht (omkring 5 mio. DKK).<ref name="20170825_bbc">[http://www.bbc.com/news/world-asia-41033433 Yingluck trial: Thais seek ex-PM after she fails to show for verdict]. [[BBC]], 25-08-2017, hentet 25-08-2017.</ref> Dommen skulle afsiges den [[25. august]] [[2017]], hvor [[presse]]n forinden spekulerede i udfaldsmulighederne, med henholdsvis skyldig, med op til 10-års [[fængsel]], skyldig med en [[betinget dom]], og frifindelse, samt overvejelser om [[appel]]. Desuden var der den mulighed, at hun ikke ville møde op til domsafsigelsen, men derimod flygte, hvilket [[Offentlig myndighed|myndighederne]] måske ville foretrækker, frem for "skyldig", hvor hendes fængsling kunne gøre hende til en mere sympatisk figur, og hæve hende til status som et "demokratikoncept" – ligesom [[Burma|Myanmars]] tidligere [[opposition]]sleder og [[Nobelpris]]vinder [[Aung San Suu Kyi]], der tilbragte 15 år i husarrest under Burmas militære[[diktatur]].<ref>[http://www.nationthailand.com/politics/30324726 Yingluck verdict holds the key to reconciliation]. The Nation, 24-08-2017, hentet 25-08-2017.</ref> En mindre gruppe ''Rød-trøje'' tilhængere (''Rød-trøje'' er en betegnelse for Shinawatraernes støttebevægelse, såvel Thaksins som Yinglucks) var allerede ankommet til Bangkok dagen før domafsigelsen, trods advarsler fra regeringen om at forsamles (militærjuntaen havde [[forbud]]t politiske forsamlinger), og et større [[politi]]- og militærberedskab var derfor parat, for at kunne imødekomme eventuelle uroligheder.<ref>[http://www.nationthailand.com/politics/30324796 Nation on edge]. The Nation, 25-08-2017, hentet 25-08-2017.</ref>
Levende_personer Politik